Държавен вестник, бр. 65, 2016 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  65
приемащата община или упълномощено от 
него длъжностно лице.
(2) В случай че чужденецът е придружен 
от членове на неговото семейство, които са 
на негова издръжка, се сключва едно общо 
споразумение за интеграция, като се изготвят 
отделни интеграционни планове за всяко пъл­
нолетно лице от семейството.
(3) Срокът на споразумението за интеграция 
може да бъде удължен по предложение на кме­
та на общината със съгласието на чужденеца.
Чл. 8. (1) В споразумението за интеграция се 
определят правата и задълженията на чужденеца 
с предоставено убежище или международна 
закрила, както и правата и задълженията на 
кмета на общината.
(2) Споразумението за интеграция съдържа 
мерки за интеграция, като:
1. осигуряване на жилищно настаняване на 
лицата, получили закрила, и техните семейства;
2. записване в детска градина и държавно 
или общинско училище на деца, подлежащи 
на задължителна предучилищна и училищна 
подготовка;
3. провеждане на обучение по български език;
4. здравно осигуряване и обслужване;
5. професионално ориентиране и включване 
в обучение на възрастни;
6. включване в програми и мерки за заетост 
и обучение;
7. информиране за обявени свободни ра­
ботни места.
(3) В споразумението за интеграция могат 
да бъдат включени и други дейности по ини­
циатива на приемащата община.
(4) Информация за възможностите по ал. 2, 
т. 2 се предоставя на общината от Министер­
ството на образованието и науката, по т. 4 – от 
съответната районна здравноосигурителна каса, 
а по т. 5, 6 и 7 – от съответното териториално 
поделение на Агенцията по заетостта.
(5) Споразумението за интеграция се придру­
жава от информационни материали в писмена 
форма, в които на разбираем за чужденеца език 
са обяснени произтичащите от споразумението 
за интеграция права и задължения, както и 
други права и задължения, произтичащи от 
българското законодателство.
Чл. 9. Държавната агенция за бежанците 
оказва съдействие за транспортирането на чуж­
денеца и на членовете на неговото семейство 
до приемащата община.
Г л а в а  т р е т а
ИЗПЪЛНЕНИЕ НА СПОРАЗУМЕНИЕТО
ЗА ИНТЕГРАЦИЯ
Чл. 10. Кметът на общината или определено 
от него длъжностно лице:
1. организира приемането и жилищното 
настаняване на чужденеца и членовете на 
неговото семейство;
2. предоставя материална или финансова 
помощ за посрещане на основни битови нужди 
на чужденеца и членовете на неговото семейство 
съобразно индивидуалния интеграционен план;
3. оказва съдействие на чужденеца и члено­
вете на неговото семейство за:
а) вписване в регистъра на населението;
б) подаване на заявление за издаване на 
български лични документи;
в) избор на личен лекар;
г) регистрация в дирекция „Бюро по труда“; 
д) насочване към дирекция „Социално под­
помагане“ при необходимост;
е) достъп до други административни услуги;
4. осигурява и контролира задължителната 
предучилищна подготовка на децата и задъл­
жителното училищно обучение на учениците 
до 16-годишна възраст;
5. заплаща здравни осигуровки за всяко 
лице, за което е сключено споразумение за 
интеграция, за периода до започване на работа, 
но не по-късно от срока на споразумението;
6. организира обучение по български език 
съобразно споразумението за интеграция и ин­
дивидуалния интеграционен план на чужденеца;
7. предоставя месечна помощ за деца, запи­
сани в подготвителна група за задължителна 
предучилищна подготовка, в размер, определен 
за българските деца в Закона за държавния 
бюджет за съответната година;
8. контролира изпълнението на споразуме­
нието за интеграция;
9. отчита изпълнението на дейностите, за­
ложени в споразумението за интеграция и ин­
дивидуализирани в подписаното споразумение 
за интеграция и в изготвения индивидуален 
интеграционен план.
Чл. 11. (1) При изпълнение на споразумени­
ето за интеграция чужденецът се задължава:
1. да изпълнява задълженията си, предвидени 
за постигане на целите, заложени в индивиду­
алния интеграционен план;
2. да уведоми общината за настъпване на 
обстоятелства, които налагат промяна на ин­
дивидуалния интеграционен план;
3. да осигури посещаването на детска гради­
на, съответно на училище, от непълнолетните 
членове на неговото семейство;
4. да ползва осигуреното му жилище с гри­
жата на добър стопанин;
5. да приеме предложената му подходяща 
работа и/или включване в програми и мерки 
за заетост и обучение на възрастни, както и 
в програми и проекти с интеграционна насо­
ченост.
(2) Чужденецът има право да направи въз­
ражения пред общината за частично или пълно 
неизпълнение на дейност от споразумението 
за интеграция, за което общината уведомява 
Националното сдружение на общините в Ре­
публика България.